Document ID: 32005R1187

REGOLAMENT TAL-KUMMISSJONI (KE) Nru 1187/2005
tat-22 ta' Lulju 2005
li jemenda r-Regolament tal-Kunsill (KEE) Nru 1859/82 dwar l-għażla ta' azjendi tal-kontabilità biex jiġi determinat id-dħul tal-azjendi agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi netwerk għall-ġbir ta’ informazzjoni tal-kontabilità dwar id-dħul u l-operazzjoni kummerċjali ta’ azjendi agrikoli fil-Komunità Ekonomika Ewropea (1), u b'mod partikolari l-Artikolu 4(4) tiegħu,
Billi:
(1)
L-Artikolu 2 tar-Regolament tal-Kummissjoni (KEE) Nru 1859/82 (2) jistipula, għal kull Stat Membru, il-limitu massimu tad-daqs ekonomiku tal-azjendi tal-kontabilità li jaqgħu taħt il-qasam tal-istħarriġ tan-netwerk tal-informazzjoni tal-kontabilità agrikola.
(2)
Fil-każ tal-Ġermanja, it-tibdil strutturali wassal għal tnaqqis fin-numru tal-iżgħar azjendi u fil-kontribuzzjoni tagħhom lejn il-prodott agrikolu totali. Dan wassal biex l-użu tagħhom fl-istħarriġ dwar l-aktar parti rilevanti tal-attività agrikola ma huwiex aktar neċessarju. Huwa għalhekk indikat li l-limitu massimu jiżdied minn 8 UDE (Unita' ta' Dimensjoni Ewropea) għal 16 UDE.
(3)
Fil-każ ta' Ċipru, il-limitu li kien inizjalment ta' 1 UDE għandu jiżdied għal 2 UDE, għaliex l-azjendi b'daqs ekonomiku iżgħar minn 2 UDE jirrappreżenta biss 7 % tal-marġini gross totali standard. L-aktar parti rilevanti tal-attività agrikola tista' għalhekk tkun koperta b'limitu massimu li jeskludi l-azjendi ż-żgħar.
(4)
In-numru ta' azjendi tal-kontabilità għal kull Stat Membru li għandhom jingħażlu bid-diviżjoni huwa stabbilit fl-Anness I tar-Regolament (KEE) Nru 1859/82. Fil-każ ta' Spanja, l-Italja, l-Awstrija, il-Portugall u l-Finlandja, in-numru ta' azjendi tal-kontabilità baqa' l-istess għal żmien twil minkejja li kien hemm tnaqqis sinifikanti fin-numru ta' azjendi. It-tnaqqis kien akkumpanjat minn żieda fl-uniformità tal-azjendi, li hija b'tali mod li tgħin biex tintlaħaq rappreżentanza sodisfaċenti fuq bażi ta' kampjun iżgħar minn dak attwali. Minħabba dan it-tibdil strutturali n-numru ta' azjendi tal-kontabilità li jridu jingħażlu fi Spanja, l-Italja, il-Portugall u l-Finlandja jista' jitnaqqas. Madankollu, għal xi diviżjonijiet fi Spanja u fl-Italja n-numru għandu jiżdied bħala riżultat ta' metodoloġiji mtejba ta' statistika użati għas-selezzjoni.
(5)
In-numru ta' azjendi tal-kontabilità f'Malta għandu jkun rivedut fuq il-bażi ta' informazzjoni ġdida dwar l-istruttura agrikola tagħha.
(6)
Ir-Regolament (KEE) Nru 1859/82 għandu għaldaqstant jiġi emendat skont dan.
(7)
Il-miżuri previsti f'dan ir-Regolament huma skont l-opinjoni tal-Kumitat Komunitarju għan-Netwerk ta' Informazzjoni dwar il-Kontabilità tal-Irziezet,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1859/82 huwa emendat kif ġej:
(1)
L-Artikolu 2 jinbidel b'dan li ġej:
“Artikolu 2
Għas-sena tal-kontijiet 2006 (perjodu ta' 12-il xahar konsekuttiv li jibda bejn l-1 ta' Jannar 2006 u l-1 ta' Lulju 2006) u għas-snin tal-kontijiet sussegwenti, il-limitu massimu kif imsemmi fl-Artikolu 4 tar-Regolament Nru 79/65/KEE fl-UDE għandu jkun kif ġej:
-
Il-Belġju: 16 UDE
-
Ir-Repubblika Ċeka: 4 UDE
-
Id-Danimarka: 8 UDE
-
Il-Ġermanja: 16 UDE
-
L-Estonja: 2 UDE
-
Il-Greċja: 2 UDE
-
Spanja: 2 UDE
-
Franza: 8 UDE
-
L-Irlanda: 2 UDE
-
L-Italja: 4 UDE
-
Ċipru: 2 UDE
-
Il-Latvja: 2 UDE
-
Il-Litwanja: 2 UDE
-
Il-Lussemburgu: 8 UDE
-
L-Ungerija: 2 UDE
-
Malta: 8 UDE
-
L-Olanda 16 UDE
-
L-Awstrija: 8 UDE
-
Il-Polonja: 2 UDE
-
Il-Portugall: 2 UDE
-
Is-Slovenja: 2 UDE
-
Is-Slovakkja: 6 UDE
-
Il-Finlandja: 8 UDE
-
L-Iżvezja: 8 UDE
-
Ir-Renju Unit (bl-eċċezzjoni tal-Irlanda ta' Fuq): 16 UDE
-
Ir-Renju Unit (l-Irlanda ta' Fuq biss): 8 UDE.”
(2)
L-Anness I huwa emendat skont l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum mill-publikazzjoni tiegħu f'Il-Ġurnal Uffiċjali ta' l-Unjoni Ewropea.
Għandu japplika mis-sena tal-kontabilità 2006.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 22 ta' Lulju 2005.

Labels: 18
19
6